pythainlp/thaigov-v2-corpus-22032023 huggingface dataset:
วันพุธที่ 15 มิถุนายน 2565
การยาสูบแห่งประเทศไทย มุ่งสู่ธุรกิจใหม่ นำที่ดินใน กทม.และต่างจังหวัด ออกประมูลให้เอกชนเช่าระยะยาว
การยาสูบแห่งประเทศไทย (ยสท.) ปรับตัวมุ่งสู่ธุรกิจใหม่หวังสร้างรายได้เพิ่ม เปิดประมูลให้เช่าที่ดินทำเลศักยภาพสูง ระยะยาว 30 ปี นำร่อง 3 แปลง ย่านธุรกิจริมแม่น้ำเจ้าพระยา กทม. และเขตเศรษฐกิจพิเศษในจังหวัดเชียงราย เร่งเปิดประมูลภายในปี 2565
การยาสูบแห่งประเทศไทย (ยสท.) ปรับตัวมุ่งสู่ธุรกิจใหม่หวังสร้างรายได้เพิ่ม เปิดประมูลให้เช่าที่ดินทำเลศักยภาพสูง ระยะยาว 30 ปี นำร่อง 3 แปลง ย่านธุรกิจริมแม่น้ำเจ้าพระยา กทม. และเขตเศรษฐกิจพิเศษในจังหวัดเชียงราย เร่งเปิดประมูลภายในปี 2565
เมื่อวันที่ 15 มิถุนายน 2565 ยสท. จัดพิธีแถลงข่าวธุรกิจใหม่ของ ยสท. ธุรกิจพัฒนาอสังหาริมทรัพย์ โดยได้นำที่ดินของ ยสท. ใน กทม. และต่างจังหวัด ออกประมูลให้เอกชนเช่าระยะยาว 30 ปี โครงการนำร่อง ใน กทม. และจังหวัดเชียงราย โดย นายนพดล หาญธนสาร รักษาการแทนผู้ว่าการ ยสท. เปิดเผยว่า คณะกรรมการ ยสท. (บอร์ด) มีมติให้นำอสังหาริมทรัพย์ที่เหลือจากการใช้ประโยชน์ตามภารกิจหลัก และมีศักยภาพนำมาจัดหาประโยชน์โดยให้เช่า ซึ่งในปี 2565 ได้คัดเลือกที่ดินจำนวน 3 แปลง นำออกประมูลให้เช่าระยะยาว แปลงที่ 1 “โกดัง ร.ย.ส. 1” ถนนเจริญกรุง ติดแม่น้ำเจ้าพระยา กทม. เนื้อที่ประมาณ 5 ไร่เศษ อดีตเป็นที่ตั้งโรงงานผลิตยาสูบแห่งแรก ทำเลริมแม่น้ำเจ้าพระยาในย่านธุรกิจที่หาได้ยากในปัจจุบัน ส่วนอีก 2 แปลง อยู่ในจังหวัดเชียงราย ได้แก่ “แปลงสถานีใบยาแม่กรณ์ (เดิม)” เนื้อที่ประมาณ 14 ไร่ ใจกลางเมืองเชียงราย ย่านธุรกิจการค้า และ “แปลงสถานีใบยาเวียงพาน” อำเภอแม่สาย จังหวัดเชียงราย เนื้อที่ประมาณ 75 ไร่เศษ ริมถนนพหลโยธิน เป็นที่ดินแปลงขนาดใหญ่
ใกล้กับด่านการค้าชายแดนเขตเศรษฐกิจพิเศษแม่สาย
ที่ดินทั้ง 3 แปลงนี้ ถือได้ว่าเป็นทำเลศักยภาพสูงเหมาะสำหรับการพัฒนาโครงการในหลายรูปแบบ มีความคุ้มค่ากับการลงทุนหากเทียบกับผลตอบแทนที่จะได้รับในระยะยาว ซึ่งในการเปิดประมูลครั้งนี้ ขอให้นักลงทุนที่สนใจจะเข้าร่วมประมูลมีความเชื่อมั่นด้านความโปร่งใสตรวจสอบได้ เนื่องจาก ยสท. ได้จัดให้มีการลงนามข้อตกลงคุณธรรม (Integrity Pact) ร่วมกัน 3 ฝ่าย ระหว่าง ยสท. ผู้เข้าร่วมประมูล และผู้สังเกตการณ์จาก องค์กรต่อต้านคอร์รัปชัน (ประเทศไทย) ซึ่งจะเข้าร่วมสังเกตการณ์ตลอดระยะเวลาของการประมูล โดยมีกำหนดจัดกิจกรรมทดสอบความสนใจของนักลงทุน (Market sounding) ในวันที่ 28 มิถุนายน 2565 และจะขายเอกสารการประมูลประมาณเดือนสิงหาคม 2565 ยื่นข้อเสนอภายในเดือนพฤศจิกายน 2565 ซึ่ง ยสท. จะพิจารณาผู้ชนะการประมูลจากรูปแบบการพัฒนาพื้นที่ มูลค่าการลงทุน ผลประโยชน์ตอบแทนที่ ยสท. จะได้รับ และประโยชน์ต่อพื้นที่และชุมชนโดยรอบ
นายนพดลฯ กล่าวทิ้งท้ายว่า นอกจากที่ดิน 3 แปลงข้างต้น ยสท. ยังมีที่ดินอีกหลายแปลงทั้งใน กทม. และต่างจังหวัด บางแปลงมีขนาดใหญ่และอยู่ในทำเลที่มีศักยภาพสามารถพัฒนาได้หลายรูปแบบ หรือบางแปลงตั้งอยู่ในย่านธุรกิจที่หาได้ยากในปัจจุบัน คาดหวังว่า ธุรกิจพัฒนาอสังหาริมทรัพย์ที่ ยสท. ได้เริ่มต้นนี้ จะเป็นลู่ทางการหารายได้เพิ่มให้กับ ยสท. ได้อย่างยั่งยืน ซึ่งในปลายปีนี้ ยสท. จะประกาศแผนการประมูลให้เช่าที่ดินเพิ่มเติมในพื้นที่ กทม. และภาคตะวันออกเฉียงเหนือ โดยจะเร่งเปิดประมูลภายในปี 2566 หากนักลงทุนท่านใดสนใจต้องการสอบถามข้อมูลหรือเข้าร่วมกิจกรรมทดสอบความสนใจของนักลงทุน (Market sounding) ติดต่อได้ที่ สำนักพัฒนาธุรกิจ โทร. 0 2229 1000 ต่อ 1866, 2328 ติดตามข่าวสารการให้เช่าที่ดินของ ยสท. ได้ที่ www.thaitobacco.or.th
วันเสาร์ที่ 31 กรกฎาคม 2564
มหาดไทย แจ้งทุกจังหวัดจัดทำสมุดลงนามถวายพระพรชัยมงคลบนหน้าหลักเว็บไซต์ของจังหวัด เนื่องในวันเฉลิมพระชนมพรรษา 12 สิงหาคม 2564 ระหว่างวันที่ 1 - 15 สิงหาคม 2564
มหาดไทย แจ้งทุกจังหวัดจัดทำสมุดลงนามถวายพระพรชัยมงคลบนหน้าหลักเว็บไซต์ของจังหวัด เนื่องในวันเฉลิมพระชนมพรรษา 12 สิงหาคม 2564 ระหว่างวันที่ 1 - 15 สิงหาคม 2564
ด้วยสํานักนายกรัฐมนตรี แจ้งว่า วันพฤหัสบดีที่ 12 สิงหาคม 2564 เป็นวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เพื่อเป็นการแสดงความจงรักภักดีและสำนึกในพระมหากรุณาธิคุณ เนื่องในโอกาสวันเฉลิมพระชนมพรรษา 12 สิงหาคม 2564 กระทรวงมหาดไทยได้แจ้งไปยังทุกจังหวัดจัดทำสมุดลงนามถวายพระพรชัยมงคลอิเล็กทรอนิกส์ บนหน้าหลักเว็บไซต์ของจังหวัด ระหว่างวันที่ 1 - 15 สิงหาคม 2564 โดยงดการจัดให้มีกิจกรรมรวมกลุ่มของเจ้าหน้าที่และประชาชนเพื่อให้สอดคล้องกับมาตรการด้านสาธารณสุขในการป้องกันการแพร่ระบาดของโรคโควิด-19 ของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.)
วันศุกร์ที่ 24 มิถุนายน 2565
“กรุงไทย” จัดเต็มโปรโมชั่นสุดปังงาน Thailand Smart Money ระยอง ตอบทุกโจทย์ทางการเงินภายใต้แนวคิด “ติดปีกไทย สู่ความยั่งยืน”
ธนาคารกรุงไทยเชิญพบกับที่สุดของข้อเสนอทางการเงิน ในงาน Thailand Smart Money ระยอง ครั้งที่ 5 ณ ลานโปรโมชั่น ชั้น 1 เซ็นทรัลพลาซา ระยอง ระหว่างวันที่ 24 - 26 มิถุนายน 2565 ภายใต้แนวคิด “ติดปีกไทย สู่ความยั่งยืน : Empower Better Life for All Thais”
ธนาคารกรุงไทยเชิญพบกับที่สุดของข้อเสนอทางการเงิน ในงาน Thailand Smart Money ระยอง ครั้งที่ 5 ณ ลานโปรโมชั่น ชั้น 1 เซ็นทรัลพลาซา ระยอง ระหว่างวันที่ 24 - 26 มิถุนายน 2565 ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่ม มุ่งสร้างสมการสู่ความมั่งคั่งอย่างยั่งยืน ตามพันธกิจหลักที่มุ่งสู่การเป็นธนาคารเพื่อความยั่งยืน พร้อมขับเคลื่อนสังคมด้วยนวัตกรรมทางการเงิน เพื่อลดความเหลื่อมล้ำ ให้สังคมเดินหน้าไปพร้อมกัน โดยไม่ทิ้งใครไว้ข้างหลัง
สำหรับบริการทางการเงินและโปรโมชันพิเศษภายในงานครอบคลุมทั้งสินเชื่อรายย่อย สินเชื่อ SME ได้แก่ ติดปีกให้ธุรกิจใน EEC ด้วยสินเชื่อธุรกิจ ดอกเบี้ยเริ่มต้นที่ 2% ต่อปี ด้วยดิจิทัลโซลูชันเต็มรูปแบบ รับง่าย-จ่ายสะดวก เรทอัตราแลกเปลี่ยนพิเศษ ด้วยโลจิสติกส์โซลูชัน ชำระค่าภาษีอากร ค่าธรรมเนียม และรายได้อื่นๆที่เกี่ยวกับการนำเข้า – ส่งออกได้ง่ายกว่าเดิม
กรุงไทย ในฐานะธนาคารพาณิชย์ชั้นนำของประเทศ และเป็นพลังสำคัญในการร่วมสร้างคุณภาพชีวิตที่ดีขึ้นให้กับสังคมไทย ได้สนับสนุนผู้ประกอบการเอสเอ็มอีทุกกลุ่มทุกขนาด ด้วยมาตรการ สินเชื่อ Krungthai SME Smart Shop ร้านเล็กก็กู้ได้แค่ใช้แอปพลิเคชัน “เป๋าตัง” และ “ถุงเงิน” ไม่ต้องใช้หลักประกัน วงเงินสูงสุดหลักล้าน สินเชื่อกรุงไทย Smart Money สำหรับผู้มีรายได้ประจำ แต่ไม่มีบัญชีเงินเดือนกับธนาคาร ให้กู้วงเงินสูงสุด 5 เท่าของรายได้ ไม่ต้องมีหลักประกัน กู้ได้นาน 5 ปี สินเชื่ออเนกประสงค์สำหรับผู้รับบำนาญ บำเหน็จรายเดือน และผู้รับบำเหน็จพิเศษรายเดือน อนุมัติไวใน 1 วัน ไม่จำกัดอายุผู้กู้ ระยะเวลากู้สูงสุด 30 ปี อัตราดอกเบี้ย 3.50% ต่อปี สินเชื่อที่อยู่อาศัยสำหรับทรัพย์สินพร้อมขาย (NPA) ให้กู้นานสูงสุด 40 ปี ยกเว้นค่าธรรมเนียมการประเมินราคาหลักทรัพย์ประกัน สินเชื่อกรุงไทยบ้านให้เงิน เปลี่ยนหลักทรัพย์ให้เป็นเงินก้อนโตได้ง่ายๆ วงเงินกู้สูงสุด 20 ล้านบาท กู้ได้นานถึง 30 ปี พิเศษ สมัครบัตรเดบิตกรุงไทย รับ 2 ต่อ ฟรีค่าธรรมเนียมออกบัตร และส่วนลดค่าธรรมเนียมรายปี (ปีแรก)
นอกจากนี้ ภายในงานรับชุดตรวจโควิด Antigen Test Kit (ATK) ฟรี ผ่านแอปพลิเคชัน “เป๋าตัง” และสิทธิพิเศษเมื่อ ซื้อประกันภัยกรุงไทยสุขภาพสุขใจ ของบมจ.กรุงไทยพานิชประกันภัย รับบัตร Starbucks E-Coupon มูลค่า 150 บาท ซื้อผลิตภัณฑ์ประกันวินาศภัย ของ บมจ.ทิพยประกันภัย เบี้ยประกันภัยตั้งแต่ 5,000 บาทขึ้นไป รับสายรัดข้อมืออัจฉริยะ Mi Band 3 เปิดบัญชี ซื้อ-ขายหลักทรัพย์ผ่าน Wealth me ของ Krungthai XSpring รับฟรี SWENSEN’S E-CARD มูลค่า 100 บาท หรือ Tops E-Voucher มูลค่า 100 บาท และเมื่อลงทุนตั้งแต่ 200,000 บาทขึ้นไป รับฟรีกระเป๋า G2000 สมัครบัตรเครดิต KTC รับบัตรกำนัล Starbucks มูลค่า 200 บาท
วันอังคารที่ 1 มีนาคม 2565
บีโอไอร่วมกับกรมสรรพสามิตชี้แจงมาตรการสนับสนุนยานยนต์ไฟฟ้า
บีโอไอร่วมกับกรมสรรพสามิตชี้แจงมาตรการสนับสนุนยานยนต์ไฟฟ้า
บีโอไอร่วมกับกรมสรรพสามิตชี้แจงมาตรการสนับสนุนยานยนต์ไฟฟ้า
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ)
(ที่ 1 จากซ้าย) ร่วมกับ ม.ล.ชโยทิต กฤดากร ที่ปรึกษารองนายกรัฐมนตรี และนายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ประชุมชี้แจงทำความเข้าใจเกี่ยวกับมาตรการสนับสนุนยานยนต์ไฟฟ้า (EV) ให้แก่ผู้ประกอบการอุตสาหกรรมรถยนต์และรถจักรยานยนต์ จัดโดยกรมสรรพสามิต ณ อาคารหอประชุมกรมสรรพสามิต เมื่อเร็วๆ นี้
วันพฤหัสบดีที่ 16 มิถุนายน 2565
นายกฯ ขอบคุณ ทุกภาคส่วน หน่วยงานที่ร่วมทำงานสอดประสาน บูรณาการ จนไทยได้รับการจัดอันดับ SDG Index 44 ของโลก ที่ 3 ของเอเชีย ที่ 1 อาเซียน
นายกฯ ขอบคุณ ทุกภาคส่วน หน่วยงานที่ร่วมทำงานสอดประสาน บูรณาการ จนไทยได้รับการจัดอันดับ SDG Index 44 ของโลก ที่ 3 ของเอเชีย ที่ 1 อาเซียน
วันนี้ (วันที่ 16 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ต่อการจัดอันดับ รายงานการพัฒนาที่ยั่งยืน หรือ Sustainable Development Report (SDR) รายงานการศึกษาและประเมินความก้าวหน้าในการขับเคลื่อน SDGs ของแต่ละประเทศ ในปี 2565 นี้ประเทศไทย อยู่ในอันดับที่ 44 จากทั้งหมด 163 ประเทศ เป็นอันดับที่ 3 ของเอเชียรองลงมาจากญี่ปุ่น (อันดับ 19) และ เกาหลีใต้ (อันดับ 27) รวมทั้งเป็น 5 ปี ติดต่อกันที่ไทยเป็นอันดับ 1 ของภูมิภาคเอเชียตะวันออกเฉียงใต้
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณการทำงานของทุกหน่วยงานที่เกี่ยวข้องที่มีส่วนต่อความพยายามเพื่อขับเคลื่อน SDGs อย่างเป็นรูปธรรม ทั้งจากภาครัฐ ด้วยการผนวกเป็นเป้าหมายการพัฒนาระดับประเทศ ผ่านความเชื่อมโยงของทั้งแผนยุทธศาสตร์ชาติ 20 ปี และแผนพัฒนาเศรษฐกิจและสังคมแห่งชาติทั้งฉบับที่ 12 และ ฉบับที่ 13 ร่วมกันกับการทำงานของภาคประชาสังคม และภาคเอกชน อย่างมุ่งมั่นเสมอมา ซึ่งเห็นผลสำเร็จอย่างเป็นรูปธรรมที่ทำให้อันดับ SDG Index ของประเทศไทย อยู่ในระดับต้น ๆ เมื่อเทียบกับประเทศในภูมิภาคเอเชียตะวันออก และเอเชียใต้จากการจัดอันดับหลายปีซ้อน
ทั้งนี้ รายงาน Sustainable Development Report และ SDG Index โดย Sustainable Development Solutions Network (SDSN) ในปีนี้ ใช้กรอบแนวคิดว่า จากวิกฤตสู่การพัฒนาที่ยั่งยืน: SDGs ในฐานะ roadmap สู่ปี ค.ศ. 2030 และไกลกว่านั้น (From Crisis to Sustainable Development: the SDGs as Roadmap to 2030 and Beyond) เนื้อหาจะประกอบด้วย สถานการณ์ ความก้าวหน้า และความถดถอยของการดำเนินงานขับเคลื่อน SDGs ทั้งระดับโลกและระดับภูมิภาค และข้อเสนอแนะจากคณะผู้เชี่ยวชาญเพื่อการแก้ปัญหาความท้าทายต่าง ๆ ที่เหนี่ยวรั้งความมุ่งมั่นและความพยายามของทุกภาคส่วนเพื่อการบรรลุ SDGs ให้ทันภายในปี 2573
นายธนกรฯ กล่าวว่า นายกรัฐมนตรีมีความตั้งใจเสมอมาในการทำงานเพื่อพัฒนา คน เศรษฐกิจ สิ่งแวดล้อม สันติภาพและความยุติธรรม และความเป็นหุ้นส่วนการพัฒนา เป็นไปตามเป้าหมายการพัฒนาที่ยั่งยืน 17 เป้าหมาย โดยได้กำหนดแนวทางการพัฒนาของประเทศภายใต้ยุทธศาสตร์ชาติ 20 ปี ให้สอดคล้องและบูรณาการกัน ซึ่งแม้ในปีนี้ ไทยจะได้รับอันดับที่ต่ำลง 1 อันดับ จากปี 2564 ที่ได้อันดับที่ 43 แต่ในภาพรวมถือว่าไทยยังได้อันดับต้นๆ เมื่อเทียบในภูมิภาค
“รัฐบาลตั้งใจทำงานเพื่อเอาชนะอุปสรรคและความท้าทายต่าง ๆ เพื่อโอกาส และพัฒนาวิถีชีวิตของคนในประเทศ ดังนั้น การทำงานของรัฐบาลจึงมีเป้าหมายเดียวกับ เป้าหมายการพัฒนาที่ยั่งยืน (SDGs) 17 เป้าหมาย ซึ่งแน่นอนว่าการทำงานเพื่อบรรลุเป้าหมายเหล่านี้ ต้องใช้เวลา และมีปัจจัยแวดล้อมหลายส่วน แต่รัฐบาลมีความมุ่งมั่นพยายามเพื่อขับเคลื่อนเป้าหมายในการพัฒนาเหล่านี้ ไม่เพียงแต่เพื่อบรรลุ SDG Index แต่ต้องการทำเพื่อประโยชน์ของประชาชนไทยทุกคน และเพื่อความมั่งคั่ง ยั่งยืนของประเทศ
วันพฤหัสบดีที่ 4 สิงหาคม 2565
ออมสินเตือนประชาชนอีกครั้ง อย่าหลงเชื่อ SMS เพจ เว็บไซต์ ปลอมชวนกู้เงิน
ตามที่ได้มีกลุ่มมิจฉาชีพ นำชื่อ,โลโก้ ตลอดทั้งสินเชื่อของธนาคารออมสินไปแอบอ้างส่งข้อความสั้น (SMS) หรือตั้งชื่อเพจเฟซบุ๊กและเว็บไซต์ เชิญชวนให้กู้เงินพร้อมแนบลิงก์แอปพลิเคชันไลน์ให้กดรับสิทธิ์ โดยใช้ข้อความเชิญชวนลักษณะกระตุ้นให้เกิดความสนใจ
รายงานข่าวจากธนาคารออมสิน แจ้งว่า ตามที่ได้มีกลุ่มมิจฉาชีพ นำชื่อ,โลโก้ ตลอดทั้งสินเชื่อของธนาคารออมสินไปแอบอ้างส่งข้อความสั้น (SMS) หรือตั้งชื่อเพจเฟซบุ๊กและเว็บไซต์ เชิญชวนให้กู้เงินพร้อมแนบลิงก์แอปพลิเคชันไลน์ให้กดรับสิทธิ์ โดยใช้ข้อความเชิญชวนลักษณะกระตุ้นให้เกิดความสนใจ อาทิ คุณได้รับสิทธิ์ยื่นขอสินเชื่อ GSB ออมสิน 60,000 คลิ๊ก, เปิดลงทะเบียนแล้ว, ลงทะเบียนด่วน, ลงทะเบียนที่นี่ เป็นต้น และพยายามเปลี่ยนรูปแบบข้อความเชิญชวนหลากหลายมากยิ่งขึ้น ซึ่งสื่อเหล่านั้นไม่ใช่สื่อของธนาคารออมสิน ธนาคารไม่มีนโยบายในการให้กู้เงินผ่านแอปพลิเคชันไลน์ และธนาคารไม่มีส่วนเกี่ยวข้องกับการเผยแพร่ข้อมูลดังกล่าวใด ๆ ทั้งสิ้น ซึ่งธนาคารได้มีการแจ้งเตือนประชาชนมาอย่างต่อเนื่อง นั้น ขณะนี้ได้มีข้อความสั้น (SMS) เพจเฟซบุ๊กและเว็บไซต์ แอบอ้างเป็นธนาคารออมสินเพิ่มจำนวนมากขึ้น ธนาคารจึงขอแจ้งเตือนประชาชนให้ระมัดระวังอีกครั้ง ขออย่าได้หลงเชื่อ ไม่แอดไลน์สมัครใช้บริการ ไม่กรอกข้อมูลส่วนบุคคลและไม่แชร์ SMS เพจเฟซบุ๊กและเว็บไซต์ที่ไม่ใช่ของธนาคารออมสินอย่างเด็ดขาด โดยสามารถดูรายชื่อเพจปลอมได้ที่ https://www.gsb.or.th/media/2022/08/fake-sms.pdf
ทั้งนี้ ประชาชนที่สนใจใช้บริการสินเชื่อเงินกู้ ขอให้ติดต่อใช้บริการได้ที่สาขาของธนาคารออมสินโดยตรง หรือ ศึกษารายละเอียดสินเชื่อและผลิตภัณฑ์ต่าง ๆ ของธนาคารได้ที่เว็บไซต์ธนาคารออมสิน www.gsb.or.th เฟซบุ๊กแฟนเพจ GSB Society หากพบเจอเพจอันเป็นที่น่าสงสัยโปรดสอบถาม GSB Contact Center โทร.1115
วันอังคารที่ 17 พฤษภาคม 2565
สำนักงานปลัดกระทรวงกลาโหม ขอเชิญชวนน้องๆ นักเรียน นักศึกษา ประกวดเรียงความ ในหัวข้อ
โดยชิงทุนการศึกษากว่า 180,000 บาท
โดยสามารถติดตามรายละเอียดได้จาก https://bit.ly/3sDSDT7
วันศุกร์ที่ 26 สิงหาคม 2565
กรมการขนส่งทางราง ออกประกาศ เรื่อง แนวทางปฏิบัติด้านความปลอดภัยเพื่อป้องกันอุบัติเหตุของผู้ใช้บริการบริเวณบันไดเลื่อนของสถานีระบบขนส่งทางราง
สำหรับหน่วยงานที่ให้บริการระบบขนส่งทางราง
นายพิเชฐ คุณาธรรมรักษ์ อธิบดีกรมการขนส่งทางรางกระทรวงคมนาคม เปิดเผยหลังประกาศแนวทางปฏิบัติด้านความปลอดภัยเพื่อป้องกันอุบัติเหตุของผู้ใช้บริการบริเวณบันไดเลื่อนของสถานีระบบขนส่งทางราง สำหรับหน่วยงานที่ให้บริการระบบขนส่งทางราง โดยกล่าวว่า จากเหตุผู้ใช้บริการรถไฟฟ้าบริเวณสถานีสุรศักดิ์เกิดอุบัติหกล้มจากการขึ้นบันไดเลื่อนในเขตระบบเมื่อวันที่ 20 สิงหาคม 2565 ส่งผลให้ผู้ใช้บริการรายอื่น ๆ เสียหลักล้มทับกันจนได้รับบาดเจ็บหลายราย
ดังนั้น เพื่อป้องกันไม่ให้เกิดเหตุการณ์ลักษณะเช่นนี้ในสถานีระบบขนส่งทางราง โดยเฉพาะในช่วงเวลาหรือสถานการณ์ที่มีผู้ใช้บริการเป็นจำนวนมาก เช่น เกิดฝนตกหนัก มีการจัดชุมนุมทางการเมือง จัดแสดงดนตรี จัดงานนิทรรศการหรือแสดงสินค้า การจัดกิจกรรมส่งท้ายปีเก่าต้อนรับปีใหม่ เป็นต้น ขร. จึงได้กำหนดแนวทางปฏิบัติด้านความปลอดภัยผู้ใช้บริการบันไดเลื่อนของสถานีระบบขนส่งทางรางทุกแห่ง เพื่อผู้ให้บริการใช้ถือปฏิบัติ ดังนี้
ข้อ 1 ให้มีการประสานข้อมูลเกี่ยวกับช่วงเวลาการดำเนินกิจกรรมเพื่อเตรียมความพร้อมเพิ่มกำลังเจ้าหน้าที่บริเวณสถานีระบบขนส่งทางรางนั้นอย่างเพียงพอตามจุดต่าง ๆ เพื่อบริหารจัดการ การขึ้น-ลง บันไดเลื่อนอย่างต่อเนื่อง
ข้อ 2 ให้มีการจัดกลุ่มและลำดับการให้บริการ (group release/crowd control) โดยคำนึงถึงจุดคอขวดต่าง ๆ (bottleneck) เพื่อลดความหนาแน่น ตั้งแต่ชั้นพื้นดิน ชั้นจำหน่ายตั๋ว และชั้นชานชาลา (platform) ไม่ให้เกิดเหตุผู้ใช้บริการขึ้นบันไดเลื่อนจนหนาแน่นและติดขัด จนไม่สามารถควบคุมการเคลื่อนตัวของผู้ใช้บริการ (passenger flow) ได้
ข้อ 3 กรณีที่ไม่สามารถบริหารจัดการบริเวณบันไดเลื่อนได้ หรือมีผู้ใช้บริการจำนวนมากบนสถานีระบบขนส่งทางราง ให้พิจารณาจำกัดการใช้งานบันไดเลื่อน และแจ้งให้ผู้ใช้บริการขึ้นบันไดปกติที่อยู่ใกล้เคียงแทน รวมทั้งให้มีการประกาศประชาสัมพันธ์อย่างชัดเจนให้ผู้ใช้บริการทราบสถานการณ์และวิธีการเข้าสู่สถานีระบบขนส่งทางราง
ข้อ 4 ให้มีการประชาสัมพันธ์ให้ผู้ใช้บริการทราบถึงการใช้บันไดเลื่อนอย่างปลอดภัย เช่น ไม่ผลักหรือหยอกล้อกัน งดเล่นโทรศัพท์มือถือ ดูแลเด็กและผู้สูงอายุ ระมัดระวังชายกางเกงยาว กระโปรง รองเท้ายางและปลายเชือกรองเท้า จับราวบันไดทุกครั้ง ขณะใช้บันไดเลื่อน เป็นต้น
ทั้งนี้ ขร. จะมีการติดตามการปฏิบัติตามแนวทางดังกล่าวอย่างเข้มงวด รวมทั้งจะมีการดำเนินการวางแนวทางป้องกันการเกิดอุบัติเหตุในจุดต่างๆ ของสถานีระบบขนส่งทางราง เพื่อป้องกันไม่ให้เกิดเหตุการณ์อย่างเช่นดังกล่าวขึ้นอีกต่อไป
วันอังคารที่ 15 กุมภาพันธ์ 2565
กระทรวงยุติธรรมร่วมการประชุม Criminal Justice Forum for Asia and the Pacific (Crim-AP) ผ่านระบบการประชุมทางไกล (Video Conference)
กระทรวงยุติธรรมร่วมการประชุม Criminal Justice Forum for Asia and the Pacific (Crim-AP) ผ่านระบบการประชุมทางไกล (Video Conference)
ในวันจันทร์ที่ ๑๔ กุมภาพันธ์ ๒๕๖๕ เวลา ๐๘.๓๐ น. พันตำรวจโทประวุธ วงศ์สีนิล รองปลัดกระทรวงยุติธรรม ในฐานะหัวหน้าคณะผู้แทนไทย พร้อมด้วยผู้แทนจากกรมราชทัณฑ์ กรมคุมประพฤติ และกองการต่างประเทศ ได้เข้าร่วมการประชุม Criminal Justice Forum for Asia and the Pacific (Crim-AP) ผ่านระบบการประชุมทางไกล (Video Conference) ณ ห้องประชุม ๕-๐๑ อาคารกระทรวงยุติธรรม การประชุมฯ ดังกล่าว จัดขึ้นโดยกระทรวงยุติธรรมญี่ปุ่นร่วมกับสำนักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime: UNODC) ระหว่างวันที่ ๑๔ – ๑๕ กุมภาพันธ์ ๒๕๖๕ ในรูปแบบออนไลน์
โดยการประชุม Crim-AP เป็นการต่อยอดมาจากปฏิญญาเกียวโต (Kyoto Declaration) ซึ่งเป็นเอกสารผลลัพธ์ของการประชุมสหประชาชาติว่าด้วยการป้องกันอาชญากรรมและความยุติธรรมทางอาญา สมัยที่ ๑๔ (14th UN Crime Congress) มีวัตถุประสงค์เพื่อส่งเสริมความร่วมมือระหว่างประเทศใน ๒ ประเด็นหลัก ได้แก่ ความร่วมมือระหว่างประเทศในเรื่องทางอาญา และ ความร่วมมือด้านการปฏิบัติต่อผู้กระทำผิด และการฟื้นฟูผู้กระทำผิด
นอกจากนี้ ผู้แทนกระทรวงยุติธรรมได้เข้าร่วมการประชุมเชิงปฏิบัติการว่าด้วยการปฏิบัติต่อผู้กระทำผิดและการฟื้นฟูผู้กระทำผิด (Working Group on Offender Treatment and Rehabilitation (WG-OTR)) โดยผู้แทนกรมราชทัณฑ์ได้นำเสนอข้อมูลในประเด็นเรื่องการบริหารจัดการเรือนจำในช่วงการแพร่ระบาดของโรคติดเชื้อไวรัสโคโรน่า ๒๐๑๙ (โควิด-๑๙) ทั้งนี้ การเข้าร่วมการประชุม Crim-AP ในครั้งนี้ จึงเป็นการเน้นย้ำให้เห็นถึงการให้ความสำคัญกับประเด็นด้านความยุติธรรมทางอาญาของกระทรวงยุติธรรม อีกทั้งยังเป็นการส่งเสริมความร่วมมือระหว่างประเทศในด้านความยุติธรรมทางอาญากับประเทศในภูมิภาคเอเชียแปซิฟิก
วันพฤหัสบดีที่ 7 เมษายน 2565
ผู้ตรวจฯ เดชา เข้าเฝ้าฯ รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนิน
รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินเนื่องในวันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ พุทธศักราช 2565
ผู้ตรวจฯ เดชา เข้าเฝ้าฯ รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินเนื่องในวันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ พุทธศักราช 2565
วันที่ 6 เมษายน 2565 นายเดชา จาตุธนานันท์ ผู้ตรวจราชการกระทรวงอุตสาหกรรม เข้าเฝ้าฯ รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินเนื่องในวันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ พุทธศักราช 2565 ณ พระอุโบสถวัดพระศรีรัตนศาสดารามในพระบรมมหาราชวัง
วันศุกร์ที่ 10 มิถุนายน 2565
ผู้บริหาร ก.อุตฯ เยี่ยมชมการดำเนินงานศูนย์วิจัยและพัฒนาเทคโนโลยีรีไซเคิลต้นแบบ และถ่ายทอดองค์ความรู้ กระบวนการรีไซเคิล
ผู้บริหาร ก.อุตฯ เยี่ยมชมการดำเนินงานศูนย์วิจัย และพัฒนาเทคโนโลยีรีไซเคิลต้นแบบและถ่ายทอดองค์ความรู้กระบวนการรีไซเคิลและการจัดการมลพิษให้ผู้ประกอบการรีไซเคิลสามารถประกอบการอย่างถูกต้องตามหลักวิชาการและเป็นมิตรต่อสิ่งแวดล้อม
ผู้บริหาร ก.อุตฯ เยี่ยมชมการดำเนินงานศูนย์วิจัยและพัฒนาเทคโนโลยีรีไซเคิลต้นแบบและถ่ายทอดองค์ความรู้กระบวนการรีไซเคิลและการจัดการมลพิษให้ผู้ประกอบการรีไซเคิลสามารถประกอบการอย่างถูกต้องตามหลักวิชาการและเป็นมิตรต่อสิ่งแวดล้อม
วันที่ 9 มิถุนายน 2565 นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย นายสุรพล ชามาตย์ รองปลัดกระทรวงอุตสาหกรรม และคณะทำงานฯ เข้าเยี่ยมชมการดำเนินงานศูนย์วิจัยและพัฒนาเทคโนโลยีรีไซเคิล ณ กรมอุตสาหกรรมพื้นฐานและเหมืองแร่ (พระประแดง) จังหวัดสมุทรปราการ โดยมีนายธีรวุธ ตันนุกิจ ผู้อำนวยการกองนวัตกรรมวัตถุดิบและอุตสาหกรรมต่อเนื่อง กรมอุตสาหกรรมพื้นฐานและเหมืองแร่ พร้อมทีมงาน ให้การต้อนรับและนำเสนอวัตถุประสงค์และการดำเนินงานของศูนย์ฯ ที่มุ่งเน้นการวิจัยและพัฒนาเทคโนโลยีรีไซเคิลในระดับห้องปฏิบัติการและขยายผลไปสู่โรงงานต้นแบบ รวมทั้งเป็นศูนย์เรียนรู้กระบวนการรีไซเคิลและการจัดการมลพิษให้ผู้ประกอบการรีไซเคิลสามารถประกอบการอย่างถูกต้องตามหลักวิชาการและเป็นมิตรต่อสิ่งแวดล้อม โดยให้บริการความรู้ การฝึกอบรมเชิงปฏิบัติการและให้บริการเครื่องมือสำหรับการทดลองกับผู้ประกอบการที่สนใจ เพื่อช่วยผลักดันนวัตกรรมและเทคโนโลยีรีไซเคิลสู่การผลิตเชิงพาณิชย์
ด้วยปัจจุบันปัญหาขยะภายในประเทศที่มีปริมาณเฉลี่ย 45 ล้านตันต่อปี  โดยเป็นขยะอิเล็กทรอนิกส์ที่มีปริมาณถึง 450,000 ตันต่อปี คิดเป็นร้อยละ 65 ของขยะอันตรายที่เกิดขึ้นในชุมชน ซึ่งหากขยะดังกล่าวมีระบบการบริหารจัดการที่ดีและครบวงจร ขยะเหล่านี้จะสามารถเป็นแหล่งทรัพยากรทดแทนให้แก่ภาคอุตสาหกรรม ลดการใช้ทรัพยากรธรรมชาติ และสามารถสร้างมูลค่าเพิ่มได้ถึงประมาณ 3 หมื่นล้านบาทต่อปี ดังนั้นกองนวัตกรรมวัตถุดิบและอุตสาหกรรมต่อเนื่อง กรมอุตสาหกรรมพื้นฐานและเหมืองแร่ มองเห็นถึงโอกาสการนำขยะหรือของเสียจากครัวเรือนและอุตสาหกรรม อาทิ เครื่องใช้ไฟฟ้าอิเล็กทรอนิกส์ แผงโซลาร์เซลล์ เป็นต้น นำมาทำการวิจัยและพัฒนาเทคโนโลยีต้นแบบสำหรับการรีไซเคิลที่เป็นมิตรกับสิ่งแวดล้อม และตอบโจทย์นโยบายรัฐบาลที่มุ่งขับเคลื่อนเศรษฐกิจของประเทศไปสู่เศรษฐกิจใหม่ (BCG Economy)
วันจันทร์ที่ 27 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (26 ก.ย.64)
สู่เป้าหมาย 33,000 คน ภายใน กันยายน 2564
อัปเดต “ศูนย์ฉีดวัคซีนทางเลือก ซิโนฟาร์ม”อำนวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 26 ก.ย.64 จำนวน 250 คน
ฉีดไปแล้ว 33,000 คน
ต้องฉีดอีก 0 คน
วันอังคารที่ 2 พฤศจิกายน 2564
“อนุทิน” รับมอบ หน้ากาก N95 จากภาคเอกชน
รองนายกรัฐมนตรีและรัฐมนตรีว่าการกระทรวงสาธารณสุข รับมอบหน้ากาก N95 จำนวน 300,000 ชิ้น จากบริษัทซิน เคอ หยวน สตีล จำกัด สนับสนุนบุคลากรทางการแพทย์ในการปฏิบัติภารกิจดูแลและป้องกันโรคโควิด 19
วันนี้ (2 พฤศจิกายน 2564) ที่สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข และคณะผู้บริหาร รับมอบหน้ากาก N95 จำนวน 300,000 ชิ้น จาก คุณ เฉิน หลินฟง รองผู้จัดการใหญ่ และพลเอกวิสิษฐ แจ้งประจักษ์ ที่ปรึกษา บริษัทซิน เคอ หยวน สตีล จำกัด เพื่อสนับสนุนบุคลากรทางการแพทย์ในการปฏิบัติภารกิจดูแลและป้องกันโรคโควิด 19
นายอนุทินกล่าวว่า ขอขอบคุณผู้มีจิตศรัทธา ที่มอบสิ่งของที่จำเป็นและมีประโยชน์อย่างมากในการดูแลรักษาผู้ป่วยโรคโควิด 19 ให้บุคลากรทางการแพทย์นำไปใช้ป้องกันตนเองเพื่อความปลอดภัยในขณะปฏิบัติงาน ได้เป็นอย่างดี ช่วยสร้างความมั่นใจในการดูแลผู้ป่วยได้อย่างเต็มที่และมีประสิทธิภาพ กระทรวงสาธารณสุขจะเร่งดำเนินการส่งมอบไปยังสถานพยาบาล/รพ.สต.ที่อยู่ห่างไกล นำไปใช้ให้เกิดประโยชน์สูงสุดโดยเร็วต่อไป
*********************************** 2 พฤศจิกายน 2564
วันจันทร์ที่ 13 กันยายน 2564
ดีอีเอส ติวเข้มข้าราชการบรรจุใหม่ จัดหลักสูตรการเป็นข้าราชการที่ดี
ดีอีเอส ติวเข้มข้าราชการบรรจุใหม่ จัดหลักสูตรการเป็นข้าราชการที่ดี
เมื่อวันที่13กันยายน2564นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมเป็นประธานเปิดการอบรมหลักสูตรการเป็นข้าราชการที่ดีของกระทรวงดิจิทัลเพื่อเศรษฐกิจและสังคมออนไลน์ผ่านระบบCisco Webex Meetingsณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคมให้แก่ข้าราชการบรรจุใหม่ในสังกัดกระทรวงดิจิทัลฯได้แก่สำนักงานปลัดกระทรวงดิจิทัลเพื่อเศรษฐกิจและสังคมกรมอุตุนิยมวิทยาสำนักงานคณะกรรมการดิจิทัลเพื่อเศรษฐกิจและสังคมแห่งชาติและสำนักงานสถิติแห่งชาติเพื่อให้รับทราบถึงแนวทางที่สำนักงานก.พ.กำหนดถือเป็นเรื่องสำคัญและจำเป็นอย่างยิ่งสำหรับข้าราชการบรรจุใหม่ซึ่งถือว่าเป็นทรัพยากรบุคคลที่สำคัญต่อการขับเคลื่อนภารกิจของกระทรวงดิจิทัลเพื่อเศรษฐกิจและสังคมที่จำเป็นต้องมีความรู้ความเข้าใจในพื้นฐานของระบบราชการอย่างถูกต้องเชื่อว่าการฝึกอบรมในครั้งนี้จะทำให้กระทรวงดิจิทัลเพื่อเศรษฐกิจและสังคมมีบุคลากรที่มีความรู้ความสามารถเข้าใจถึงกฎระเบียบในการปฏิบัติงานสามารถทำงานได้อย่างมีเป้าหมายเข้าใจในบริบทของภารกิจหน้าที่ของการเป็นข้าราชการที่ดี
***********
วันอังคารที่ 11 มกราคม 2565
ครม.เห็นชอบปรับเงื่อนไขจ่ายเงินอุดหนุนโครงการรักษาระดับการจ้างงานเอสเอ็มอีให้ครอบคลุมผู้ประกอบการมากขึ้น  พร้อมขยายระยะเวลาดำเนินงานหลายโครงการภายใต้ พ.ร.ก.เงินกู้ฯ เพิ่มเติม
ครม.เห็นชอบปรับเงื่อนไขจ่ายเงินอุดหนุนโครงการรักษาระดับการจ้างงานเอสเอ็มอีให้ครอบคลุมผู้ประกอบการมากขึ้น  พร้อมขยายระยะเวลาดำเนินงานหลายโครงการภายใต้ พ.ร.ก.เงินกู้ฯ เพิ่มเติม
วันที่ 11 มกราคม 2565น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 11 ม.ค. 2565 ได้เห็นชอบ ให้กรมการจัดหางาน กระทรวงแรงงานปรับปรุงเงื่อนไขการจ่ายเงินอุดหนุนตามโครงการส่งเสริมและรักษาระดับการจ้างงานในธุรกิจเอสเอ็มอี สำหรับเดือน ธ.ค.2564-ม.ค.2565 ภายใต้เงื่อนไขการลงทะเบียนและนำส่งข้อมูลเงินสมทบผ่านระบบบริการอิเล็กทรอนิกส์(ระบบ e-Service)
จากเดิมที่กำหนดว่า นายจ้างที่ประสงค์จะเข้าร่วมโครงการต้องลงทะเบียนนำส่งข้อมูลเงินสมทบผ่านระบบ e-Service ของสำนักงานประกันสังคม(สปส.) ภายในวันที่ 15 ของเดือนถัดไป โดยให้มีในผลงวดสมทบให้ สปส. เดือนพ.ย. 2564 เป็นต้นไป (นำส่งข้อมูลการส่งเงินสมทบภายในวันที่ 15 ธ.ค. 2564) โดยปรับปรุงเงื่อนไขเป็น 1.นายจ้างที่เข้าร่วมโครงการจะต้องเป็นผู้มีประวัติเคยนำส่งข้อมูลเงินสมทบผ่านระบบ e-Service ของ สปส. ก่อนวันที่ 16 ธ.ค. 2564 และ 2.นายจ้างที่นำส่งข้อมูลเงินสมทบหลังวันที่ 15 ธ.ค. 64 ต้องนำส่งข้อมูลเงินสมทบผ่านระบบ e-Service ภายในวันที่ 17 ม.ค. 2565
ทั้งนี้ เพื่อให้กลุ่มนายจ้างเป้าหมายของโครงการฯ ซึ่งได้รับผลกระทบจากสถานการณ์แพร่ระบาดของโควิด-19 ได้รับความช่วยเหลือตามโครงการฯ ได้มากขึ้น พร้อมกันนี้ ครม. ได้มอบหมายให้กรมการจัดหางานเร่งดำเนินโครงการให้แล้วเสร็จในกรอบระยะเวลาที่กำหนดต่อไป
น.ส.ไตรศุลี กล่าวว่า พร้อมกันนี้ ครม.ได้อนุมัติให้สำนักงานประกันสังคม เปลี่ยนแปลงรายละเอียดที่เป็นสาระสำคัญของโครงการเยียวยานายจ้างและผู้ประกันตนตามมาตรา 33 ในกิจการที่ได้รับผลกระทบจากมาตรการของรัฐในพื้นที่ควบคุมสูงสุดและเข้มงวด โดยขยายระยะเวลาดำเนินการจาเดิมสิ้นสุดเดือนธ.ค. 2564 เป็น สิ้นสุดมี.ค. 2565 เนื่องจากต้องใช้ระยะเวลาในการดำเนินการเบิกจ่ายเงินให้แก่กลุ่มเป้าหมายที่ยังไม่ได้รับเงินตามโครงการ
นอกจากนี้ ครม. ยังได้เห็นชอบการขยายระยะเวลาดำเนินโครงการของหลายโครงการที่ได้รับอนุมัติจาก ครม. ให้ใช้จ่ายงบประมาณจากพ.ร.ก.เงินกู้ฯ เพิ่มเติม ได้แก่ อนุมัติให้สถาบันวัคซีนแห่งชาติ ขยายเวลาดำเนินโครงการภายใต้แผนการเร่งรัดการเข้าถึงวัคซีนโควิด-19 สำหรับประชาชนคนไทย จากเดิมสิ้นสุด ธ.ค. 2564 เป็น พ.ค. 2565 ให้สำนักงานปลัดกระทรวงสาธารณสุข ขยายระยะเวลาดำเนินโครงการพัฒนาระบบสื่อสารสั่งการศูนย์ปฏิบัติการฉุกเฉินด้านการแพทย์และสาธารณสุขระดับกระทรวงและระดับเขตสุขภาพเป็น SmartEOC และโครงการพัฒนาศักยภาพระบบบริการสุขภาพรองรับสถานการณ์การแพร่ระบาดของโควิด19 จากเดิมสิ้นสุดธ.ค. 2564 เป็น มี.ค. 2565
รวมถึงให้กรมพัฒนาชุมชน ขยายระยะเวลาดำเนินโครงการพัฒนาพื้นที่ต้นแบบการพัฒนาชีวิตตามหลักทฤษฎีใหม่ ประยุกต์สู่ "โคก หนอง นา โมเดล" จากเดิมสิ้นสุด ธ.ค. 2564 เป็น มี.ค. 2565 พร้อมกับปรับลดกิจกรรมย่อยรวม 3 กิจกรรม และลดวงเงินดำเนินการลงรวม 25 ล้านบาท ทำให้วงเงินดำเนินการตามโครงการอยู่ที่ 4,762.91 ล้านบาท จากเดิม 4,787.91 ล้านบาท
..............................
วันพฤหัสบดีที่ 4 พฤศจิกายน 2564
รองปลัด พม. ลงพื้นที่เร่งช่วยคุณตาวัย 79 ปี พิการเดินไม่ได้ อยู่เพียงลำพัง พร้อมรับเข้าดูแลในบ้านมิตรไมตรีฯ
รองปลัด พม. ลงพื้นที่เร่งช่วยคุณตาวัย 79 ปี พิการเดินไม่ได้ อยู่เพียงลำพัง พร้อมรับเข้าดูแลในบ้านมิตรไมตรีฯ
วันที่ 3 พ.ย. 64เวลา 13.30 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์พร้อมด้วยศูนย์ช่วยเหลือสังคม สายด่วน พม. โทร. 1300 และหน่วยงานที่เกี่ยวข้อง ได้แก่ กรมพัฒนาสังคมและสวัสดิการ (พส.) กรมส่งเสริมและพัฒนาคุณภาพชีวิตคนพิการ (พก.) และกรมกิจการผู้สูงอายุ (ผส.) รวมทั้งอาสาสมัครพัฒนาสังคมและความมั่นคงของมนุษย์ (อพม.) ลงพื้นที่บูรณาการร่วมกันช่วยเหลือคุณตา อายุ 79 ปี อาศัยอยู่เพียงลำพังในห้องเช่าแห่งหนึ่ง ย่านสะพานใหม่ เขตบางเขน กทม. ป่วยคล้ายอัมพฤกษ์มากว่า 2 ปี ไม่สามารถเดินได้ ไม่มีญาติช่วยเหลือดูแล ต้องอาศัยเพื่อนบ้านนำอาหารมาให้ ทั้งนี้ มีความต้องการหน่วยงานภาครัฐเข้ามาช่วยเหลือด้านสุขภาพและที่อยู่อาศัยที่ถูกสุขลักษณะ
นางสาวแรมรุ้งกล่าวว่า เมื่อวันที่ 2 พ.ย. 64ทางกระทรวงการพัฒนาสังคมและความมั่นคงของมนุษย์ (พม.) ได้ส่งเจ้าหน้าที่ พส. และ พก. รวมทั้ง อพม. เขตบางเขน ลงพื้นที่เยี่ยมบ้านคุณตาและตรวจสอบข้อเท็จจริง พร้อมทั้งให้การช่วยเหลือดูแลเรื่องสุขภาวะอนามัย โดยพบว่า คุณตามีความเป็นอยู่ที่ยากลำบาก และภายในห้องจะมีกลิ่นเหม็นจากการขับถ่าย เพราะไม่สามารถเดินไปห้องน้ำได้ และวันที่ 3 พ.ย. 64ตนจึงได้ลงพื้นที่เยี่ยมคุณตาและให้ความช่วยเหลือด้วยตนเอง ซึ่งจากสภาพความเป็นอยู่ จำเป็นต้องนำคุณตาเข้ามาดูแลในหน่วยงานของกระทรวง พม. และเข้ารับการดูแลเรื่องสุขภาพอย่างต่อเนื่อง โดยเบื้องต้นจะนำไปเข้ารับบริการที่ศูนย์คุ้มครองคนไร้ที่พึ่งกรุงเทพมหานคร โดยบ้านมิตรไมตรีสายไหม ของ พส. และต้องกักตัว 14 วัน ตามมาตรการป้องกันโควิด - 19ของกระทรวงสาธารณสุข หลังจากนี้ จะต้องประสานติดตามหาญาติหรือครอบครัวเพื่อรับกลับไปดูแล อีกทั้งให้ความช่วยเหลือเรื่องเงินสงเคราะห์ และท้ายที่สุดถ้าติดตามหาญาติไม่ได้หรือไม่พร้อมดูแล ทางกระทรวง พม. จะนำคุณตาเข้ารับดูแลในสถานสงเคราะห์คนพิการ เพื่อช่วยเหลือดูแลสุขภาพในระยะยาวต่อไป
นางสาวแรมรุ้งกล่าวต่อไปว่า ประเทศไทยเข้าสู่สังคมสูงอายุอย่างเต็มรูปแบบ ส่งผลต่อการดูแลผู้สูงอายุ จึงอยากให้ชุมชนช่วยกันดูแล ซึ่งกระทรวง พม. กำลังเร่งสร้างอาสาสมัครพัฒนาสังคมฯ เพิ่มขึ้นตลอดเวลา เพื่อคอยช่วยเหลือ สอดส่อง และเป็นสื่อกลางประสานงานระหว่างเจ้าหน้าที่ของกระทรวง พม. อีกทั้งยังมีศูนย์ช่วยเหลือสังคม สายด่วน พม. โทร. 1300 คอยรับเรื่องราวร้องทุกข์และประสานการช่วยเหลือผู้ประสบปัญหาความเดือดร้อนทางสังคมอย่างเต็มที่ ตลอด 24 ชั่วโมง
วันอังคารที่ 28 กันยายน 2564
ทล. ขยาย 6 ช่องจราจร ทางหลวงหมายเลข 36 สาย กระทิงลาย - ระยอง  แล้วเสร็จตลอดสาย
พัฒนาพื้นที่เศรษฐกิจฝั่งตะวันออกหรือโครงการระเบียงเศรษฐกิจภาคตะวันออก (EEC) เพื่อเตรียมความพร้อมในเรื่องโครงสร้างพื้นฐานด้านคมนาคมรองรับนักลงทุน และส่งเสริมให้ภูมิภาคตะวันออกเป็นศูนย์กลางทางเศรษฐกิจของอาเซียน
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ดำเนินการก่อสร้างขยายทางหลวงหมายเลข 36 สายกระทิงลาย - ระยอง เป็น 6 ช่องจราจร (ไป-กลับ) แล้วเสร็จตลอดสาย สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาพื้นที่เศรษฐกิจฝั่งตะวันออกหรือโครงการระเบียงเศรษฐกิจภาคตะวันออก (EEC) เพื่อเตรียมความพร้อมในเรื่องโครงสร้างพื้นฐานด้านคมนาคมรองรับนักลงทุน และส่งเสริมให้ภูมิภาคตะวันออกเป็นศูนย์กลางทางเศรษฐกิจของอาเซียน
สำหรับทางหลวงหมายเลข 36 กระทิงลาย - ระยอง เริ่มต้นจากจุดตัดถนนสุขุมวิทบนทางหลวงหมายเลข 3 บริเวณแยกกระทิงลาย ตำบลบางละมุง อำเภอบางละมุง จังหวัดชลบุรี สิ้นสุดที่บริเวณจุดตัดถนนสุขุมวิทบนทางหลวงหมายเลข 3 บริเวณแยก IRPC ตำบลเชิงเนิน อำเภอเมือง จังหวัดระยอง ระยะทางประมาณ 58 กิโลเมตร ปัจจุบันประชาชนนิยมใช้เป็นเส้นทางสัญจรในพื้นที่เชื่อมโยงการคมนาคมและขนส่งระหว่างภาคกลางและภาคตะวันออก และเป็นโครงข่ายการขนส่งสินค้าทางเรือจากท่าเรือแหลมฉบังสู่นิคมอุตสาหกรรมตะวันออกในพื้นที่จังหวัดชลบุรีและระยอง ทล. เล็งเห็นความสำคัญดังกล่าว จึงมอบหมายสำนักก่อสร้างทางที่ 1 ดำเนินการก่อสร้างขยายช่วงสุดท้าย คือ ระหว่าง กม. ที่ 33+000 - 57+021 รวมระยะทาง 24 กิโลเมตร จากเดิมเป็นมาตรฐานชั้นทางพิเศษ 4 ช่องจราจร (ไป-กลับ) เพิ่มเป็นมาตรฐานชั้นทางพิเศษ 6 ช่องจราจร (ไป-กลับ) ผิวจราจรแบบคอนกรีตเสริมเหล็ก กว้างช่องละ 3.50 เมตร ไหล่ทางด้านนอกกว้าง 2.50 เมตร ไหล่ทางด้านในกว้าง 1.50 เมตร และปรับปรุงเกาะกลาง งบประมาณ 2,143,500,129 บาท นอกจากนี้ ทล. ยังมีโครงการก่อสร้างทางต่างระดับปรับปรุงจุดตัดทางหลวงหมายเลข 36 กับทางหลวงหมายเลข 331 บริเวณแยกเขาไม้แก้ว งบประมาณ 591,000,000 บาท เพื่อรองรับการสัญจรของผู้ใช้ทางในบริเวณทางแยกดังกล่าว ซึ่งคาดว่าจะก่อสร้างแล้วเสร็จภายในปี 2566
ทั้งนี้เมื่อโครงการก่อสร้างแล้วเสร็จตลอดสาย สามารถรองรับปริมาณการจราจรที่สูงขึ้น ประชาชนสามารถใช้เส้นทางขนส่งสินค้าและการเดินทางสู่จังหวัดระยองได้สะดวกรวดเร็ว จากการพัฒนาโครงข่ายการคมนาคมขนส่งเชื่อมกับพื้นที่โดยรอบสนับสนุนการพัฒนาระเบียงเศรษฐกิจภาคตะวันออก (EEC) ที่รัฐบาลได้ให้ความสำคัญรวมถึงขยายการรองรับการเติบโตของการขนส่งทุกรูปแบบ
วันพฤหัสบดีที่ 30 กันยายน 2564
กรมราชทัณฑ์ ห่วงใย-ใส่ใจสุขภาพผู้ต้องขัง สร้างห้องปฏิบัติการอณูชีวโมเลกุลตรวจหาเชื้อโควิด–19 ให้ผู้ต้องขัง “ครบวงจร”
กรมราชทัณฑ์ ห่วงใย-ใส่ใจสุขภาพผู้ต้องขัง สร้างห้องปฏิบัติการอณูชีวโมเลกุลตรวจหาเชื้อโควิด–19 ให้ผู้ต้องขัง “ครบวงจร”
ในวันพฤหัสบดีที่ ๓๐ กันยายน ๒๕๖๔ เวลา ๑๒.๐๐ น. ณ เรือนจำกลางบางขวาง อำเภอเมืองนนทบุรี จังหวัดนนทบุรี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดห้องปฏิบัติการอณูชีวโมเลกุลของโรงพยาบาลเรือนจำกลางบางขวาง โดยมี นายอายุตม์ สินธพพันธุ์ อธิบดีกรมราชทัณฑ์ พร้อมด้วย นายธวัชชัย ชัยวัฒน์ รองอธิบดีกรมราชทัณฑ์ นายวีระกิตติ์ หาญปริพรรณ์ รองอธิบดีกรมราชทัณฑ์ นายสิทธิ สุธีวงศ์ รองอธิบดีกรมราชทัณฑ์ นายมนตรี บุนนาค ผู้บัญชาการเรือนจำกลางบางขวาง ปฏิบัติหน้าที่ผู้อำนวยการโรงพยาบาลเรือนจำกลางบางขวาง นายแพทย์เอนก มุ่งอ้อมกลาง ผู้อำนวยการสำนักงานป้องกันควบคุมโรคที่ ๔ จังหวัดสระบุรี และเจ้าหน้าที่ของกรมราชทัณฑ์ เข้าร่วมในพิธี
จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ในประเทศไทยรวมถึงเกิดการแพร่ระบาดของโรคดังกล่าวในเรือนจำและทัณฑสถานหลายแห่ง ส่งผลให้ประสบปัญหาการตรวจวินิจฉัย และรักษาผู้ต้องขังป่วยที่ติดเชื้อไวรัสโควิด - 19 ตามมา กรมราชทัณฑ์ จึงได้อนุมัติงบประมาณรายจ่ายประจำปีงบประมาณ พ.ศ. ๒๕๖๔ สำหรับบรรเทาแก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโควิด - 19 ให้แก่โรงพยาบาลเรือนจำกลางบางขวาง เป็นเงินจำนวน ๒๔,๑๐๑,๘๐๐ บาท เพื่อจัดตั้งโรงพยาบาลสนามพร้อมระบบห้องออกซิเจนทางการแพทย์ เครื่องเอกซเรย์ทางการแพทย์ พร้อมระบบจัดเก็บและเรียกดูข้อมูล และห้องปฏิบัติการอณูชีวโมเลกุล เพื่อตรวจหาสารพันธุกรรมเชื้อไวรัสโคโรนา 2019 ด้วยเทคนิค Real - time PCR โดยได้รับการสนับสนุนจากสำนักงานป้องกันควบคุมโรคที่ ๔ จังหวัดสระบุรี ให้ความร่วมมือในการดำเนินงานด้านเทคนิค และการตรวจรับรองผลที่ได้มาตรฐานตามที่กระทรวงสาธารณสุขกำหนด
กรมราชทัณฑ์ ตั้งเป้าให้ห้องปฏิบัติการอณูชีวโมเลกุลของโรงพยาบาลเรือนจำกลางบางขวางแห่งนี้ เป็นสถานที่รองรับการตรวจตัวอย่างเพื่อหาเชื้อไวรัสโควิด - 19 ให้กลุ่มผู้ต้องขัง โดยมีขีดความสามารถการตรวจวินิจฉัย การตรวจยืนยัน การตรวจติดตาม รองรับการตรวจคัดกรองได้มากกว่า ๒,๐๐๐ ตัวอย่างต่อวัน เพราะกรมราชทัณฑ์มีความห่วงใยต่อสิทธิในสุขภาพและชีวิตของผู้ต้องขังท่ามกลางสถานการณ์การแพร่ระบาดของโรคติดเชื้อไวรัสโควิด – 19 และเข้าใจในความห่วงใยของญาติผู้ต้องขัง จึงเปิดห้องปฏิบัติการอณูชีวโมเลกุลของโรงพยาบาลเรือนจำกลางบางขวางนี้ขึ้น เพื่อเร่งคัดกรองหากพบผู้ต้องขังติดเชื้อ วินิจฉัยและนำเข้ากระบวนการรักษาโดยเร็วที่สุดเพื่อลดโอกาสการเสียชีวิตให้แก่ผู้ต้องขัง นอกจากนี้ ยังเตรียมแผนขยายการตรวจ คัดกรองเพื่อรองรับบุคลากรของหน่วยงานในสังกัดกระทรวงยุติธรรม และบุคคลภายนอกอีกด้วย
วันพฤหัสบดีที่ 16 ธันวาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม นำข้อห่วงใยนายกรัฐมนตรีกำหนดมาตรการดูแลความปลอดภัยทางน้ำช่วงเทศกาลปีใหม่ พร้อมคุมเข้มการแพร่ระบาด COVID-19
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า พลเอกประยุทธ์ จันทร์โอชา นายกรัฐมนตรีและ รมว.กลาโหม มีความเป็นห่วงประชาชนในช่วงเทศกาลปีใหม่และได้สั่งการให้ทุกหน่วยงานที่เกี่ยวข้องคุมเข้มการเดินทาง โดยเฉพาะระบบขนส่งสาธารณะให้มีความปลอดภัยและเป็นไปตามมาตรการควบคุมการแพร่ระบาด COVID-19
จึงได้สั่งการให้กรมเจ้าท่าบูรณาการร่วมกับหน่วยงานภาครัฐและภาคเอกชนจัดทำแผนปฏิบัติมาตรการเพื่อความปลอดภัยและมาตรการป้องกันโรค COVID-19 ช่วงเทศกาลปีใหม่ 2565 ระหว่างวันที่ 29 ธันวาคม 2564 - 4 มกราคม 2565 โดยให้จัดตั้งศูนย์อำนวยการความปลอดภัยทางน้ำทั่วประเทศจำนวน 52 ศูนย์ และศูนย์ควบคุมปฏิบัติการโทรทัศน์วงจรปิด หรือ CCTV ณ กรมเจ้าท่า ตลอด 24 ชั่วโมง รวมทั้งตั้งจุดอำนวยการความสะดวกและประชาสัมพันธ์ จำนวน 79 จุด แบ่งเป็นส่วนกลาง 2 จุด ส่วนภูมิภาค 77 จุด โดยมอบหมายให้สำนักความปลอดภัยฯ กรมเจ้าท่า รับผิดชอบพื้นที่ส่วนกลาง และสำนักงานเจ้าท่าภูมิภาค 1 - 7 และสำนักงานเจ้าท่าภูมิภาคสาขาดูแลรับผิดชอบในส่วนภูมิภาคในการตรวจสภาพความปลอดภัยของเรือโดยสารและท่าเทียบเรือ รวมถึงให้ประสานผู้ประกอบการจัดเตรียมจำนวนเรือให้เพียงพอต่อการเดินทางของประชาชน การตรวจสอบท่าเรือ โป๊ะเรือโดยสารต้องมีความมั่นคงแข็งแรง การจำกัดจำนวนผู้โดยสารในการลงเรือให้เหมาะสม พร้อมจัดเจ้าหน้าที่ประจำจุดตามท่าเรือโดยเฉพาะแหล่งท่องเที่ยวที่สำคัญ เพื่ออำนวยความสะดวกและป้องกันการเกิดอุบัติเหตุควบคู่กับการเข้มงวดมาตรการป้องกันการแพร่ระบาดของโรคติดเชื้อไวรัส COVID-19 ในการตั้งจุดตรวจวัดอุณหภูมิ การสวมใส่หน้ากากอนามัยทุกครั้งที่มีการใช้บริการท่าเรือต่าง ๆ อย่างเคร่งครัดตลอดเวลา
วันพุธที่ 27 กรกฎาคม 2565
รองปลัดฯ จุลพงษ์ ปิดการฝึกอบรมหลักสูตร การเป็นข้าราชการที่ดี รุ่นที่ 19
รองปลัดฯ จุลพงษ์ ปิดการฝึกอบรมหลักสูตร การเป็นข้าราชการที่ดี รุ่นที่ 19
วันนี้ (27 กรกฏาคม 2565) นายจุลพงษ์ ทวีศรี รองปลัดกระทรวงอุตสาหกรรม เป็นประธานในพิธีปิดการฝึกอบรมหลักสูตรการเป็นข้าราชการที่ดี รุ่นที่ 19 โดยให้โอวาทแก่ข้าราชการทั้ง 65 คน พร้อมร่วมถ่ายรูปกับข้าราชการที่ผ่านการฝึกอบรมฯ โดยมี นางสาวสุนีย์ โสภณ ผู้อำนวยการกองบริหารทรัพยากรบุคคล สำนักงานปลัดกระทรวงอุตสาหกรรม เข้าร่วมด้วย ณ โรงแรมรอยัล ปริ๊นเซส หลานหลวง กรุงเทพฯ
วันจันทร์ที่ 4 กรกฎาคม 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง ช่วงเวลากลางคืน ในโครงการรถไฟฟ้าสายสีเหลือง ช่วงลาดพร้าว - สำโรง
...
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สำนักงานความปลอดภัย อาชีวอนามัยและสภาพแวดล้อมในการทำงาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง ช่วงเวลากลางคืน (Night Audit) บริเวณตั้งแต่สถานีหัวหมาก ถึง สถานีศรีด่าน บนถนนศรีนครินทร์ โดยได้ตรวจสอบไฟส่องสว่างตามแนวเขตก่อสร้าง เพื่อให้ผู้ใช้รถใช้ถนนสัญจรได้อย่างปลอดภัย และป้องกันการเกิดอุบัติเหตุในช่วงเวลากลางคืน รวมถึงตรวจสอบการปิดกั้นพื้นที่ให้มีสภาพที่แข็งแรงและติดตั้งป้ายเตือนต่าง ๆ ให้มีความชัดเจน โดยกำชับเจ้าหน้าที่ผู้เกี่ยวข้อง หากมีการชำรุดให้เร่งดำเนินการแก้ไขโดยเร็ว พร้อมเน้นย้ำให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกำหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการ และประชาชนผู้สัญจรบนถนนสาธารณะ นอกจากนี้ ยังได้เน้นย้ำให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกำหนดของกระทรวงสาธารณสุข สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันศุกร์ที่ 15 เมษายน 2565
โฆษกรัฐบาล เผย นายกฯ มุ่งเดินหน้าผลักดันศักยภาพ ตามแนวยุทธศาสตร์ไทยเป็นศูนย์กลางสุขภาพนานาชาติ (Medical Hub)
โฆษกรัฐบาล เผย นายกฯ มุ่งเดินหน้าผลักดันศักยภาพ ตามแนวยุทธศาสตร์ไทยเป็นศูนย์กลางสุขภาพนานาชาติ (Medical Hub)
วันที่ 15 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความคืบหน้าการดำเนินนโยบายให้ไทยเป็นศูนย์กลางสุขภาพนานาชาติ หรือ Medical Hub นายกรัฐมนตรีเห็นศักยภาพ และขีดความสามารถของประเทศ เกี่ยวกับมาตรการด้านสาธารณสุขและการบริการของไทยที่ได้รับการยอมรับจากทั่วโลก รัฐบาลจึงได้วางนโยบายกำหนดยุทธศาสตร์การพัฒนาประเทศไทยให้เป็นศูนย์กลางสุขภาพนานาชาติ หรือ Medical Hub ภายในระยะ 10 ปี นับตั้งแต่ ปี พ.ศ. 2559-2568 เพื่อยกระดับมาตรฐานการดูแลสุขภาพในเชิงของการท่องเที่ยว เพื่อเป็นโอกาสต่อยอดสู่การสร้างอาชีพให้ประชาชน
โดยล่าสุด ที่ประชุมคณะกรรมการอำนวยการเพื่อพัฒนาประเทศไทยให้เป็นศูนย์กลางสุขภาพนานาชาติ (Medical Hub) ครั้งที่ 1/2565 เมื่อวันที่ 11 เมษายน 2565 ได้มีมติเห็นชอบแนวทางสนับสนุนให้ประเทศไทยเป็นศูนย์กลางทางการแพทย์และสุขภาพ 5 เรื่อง ได้แก่ (1.) แนวทางการพัฒนาระเบียงเศรษฐกิจสุขภาพอันดามัน (Andaman Wellness Corridor : AWC) เพื่อฟื้นฟูเศรษฐกิจระหว่างการระบาดและหลังการระบาดของโรคโควิด 19 ในกลุ่มจังหวัดภาคใต้ฝั่งอันดามัน ได้แก่ ภูเก็ต กระบี่ พังงา และระนอง (2.) แนวทางการพัฒนาต้นแบบ Wellness Industry ด้วยนวัตกรรมสีเขียว (Green Medicine) และเศรษฐกิจสร้างสรรค์ (3.) แนวทางการพัฒนาการเป็นศูนย์กลางกัญชาโลกในรูปแบบโลกเสมือนจริง (4.) การบริการรักษาพยาบาลเฉพาะทางขั้นสูง (World Class Super Center) ได้แก่ จัดตั้งโรงพยาบาลเฉพาะทางขั้นสูงเพื่อการรักษาโรคมะเร็ง และ (5.) การให้ประเทศไทยเป็นศูนย์กลางการเรียนการสอนทางการแพทย์ โดยการเพิ่มกำลังการผลิตแพทย์รองรับนโยบาย Medical Hub ทั้งหลักสูตรแพทยศาสตร์นานาชาติ และหลักสูตรการแพทย์แผนไทยและการแพทย์ทางเลือก
นายธนกร กล่าวว่า นายกรัฐมนตรี เล็งเห็นถึงความสำคัญของการเตรียมพร้อมเพื่อพัฒนาระบบสาธารณสุขเพื่อต่อยอดรองรับการพัฒนาสร้างโอกาสทางการแข่งขัน โดยเฉพาะอย่างยิ่งเมื่อโลกกำลังเผชิญกับความท้าทายจากการแพร่ระบาดของไวรัสโควิด-19 ที่ส่งผลกระทบต่อเศรษฐกิจ สังคม และระบบสาธารณสุขของทุกประเทศ โดยนายกรัฐมนตรีจึงใช้โอกาสนี้ กำชับให้ทุกหน่วยงานเร่งดำเนินการ และติดตามความก้าวหน้า เพื่อให้เป็นไปตามแนวทางที่กำหนด มุ่งสู่การเป็นศูนย์กลางสุขภาพนานาชาติ Medical Hub ได้อย่างสมบูรณ์แบบ รองรับการฟื้นตัวทางเศรษฐกิจในช่วงหลังโควิด–19 ซึ่งจะสามารถสร้างเม็ดเงิน สร้างรายได้ให้กับอุตสาหกรรมการท่องเที่ยว รวมถึงการแพทย์ของประเทศ สร้างความสามารถในการแข่งขันให้กับประเทศในภูมิภาคได้อีกด้วย
วันพฤหัสบดีที่ 27 มกราคม 2565
รถไฟลาว-จีนเที่ยวปฐมฤกษ์ ส่งออกสินค้าเกษตรไทยไปจีน
วันพุุธที่ 26 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (26ม.ค.65) เป็นวันแรกในการเปิดเดินรถไฟสายจีน-ลาวเที่ยวปฐมฤกษ์เพื่อส่งออกสินค้าเกษตรของไทยไปยังประเทศจีน โดยสินค้าเกษตรล็อตแรกคือ ข้าวเหนียวหัก 20 ตู้ น้ำหนัก 500 ตัน จากบริษัทเอกชนใน จ.หนองบัวลำภู เดินทางผ่านด่านหนองคายไปฝั่งประเทศลาวที่ท่าบกท่านาแล้ง ไปยังสถานีเวียงจันทน์ใต้ เข้าประเทศจีนที่ด่านรถไฟโมฮ่านตอนใต้ของมณฑลยูนนาน สู่มหานครฉงชิ่งในภาคตะวันตกของจีน โดยใช้เวลาประมาณ 3-4 วัน ซึ่งเร็วกว่าการขนส่งทางเรือ 4 เท่า ทั้งนี้ รัฐบาลไทยได้มีการหารือกับเอกอัครราชทูตลาวประจำประเทศไทยเพื่อเตรียมความพร้อมสำหรับการขนส่งสินค้าเกษตรอื่น ๆ โดยเฉพาะผลไม้ไทยในฤดูกาลผลิตปี 2565 ซึ่งจะเริ่มขึ้นในเดือน มี.ค.65 นี้ด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 1 สิงหาคม 2564
ประกาศ ขสมก. ประจำวันที่ 1 สิงหาคม 2564​ พบพนักงานติดเชื้อไวรัส COVID-19 จำนวน 13 ราย
ประกาศ ขสมก. ประจำวันที่ 1 สิงหาคม 2564​ พบพนักงานติดเชื้อไวรัส COVID-19 จำนวน 13 ราย
1) พนักงานขับรถโดยสารปรับอากาศ สาย 204 เพศหญิง อายุ 54 ปี
2) พนักงานขับรถโดยสารธรรมดา สาย 59 เพศชาย อายุ 60 ปี (ปัจจุบันปฏิบัติหน้าที่เติมก๊าซ CNG รถโดยสาร ณ อู่รังสิต เขตการเดินรถที่ 1)
3) นายท่าปล่อยรถโดยสาร สาย 180 อู่ใต้ทางด่วนสาธุประดิษฐ์ เพศชาย อายุ 49 ปี
4) พนักงานขับรถโดยสารธรรมดา สาย 12 เพศชาย อายุ 24 ปี
5) นายท่าปล่อยรถโดยสาร สาย 180 อู่ใต้ทางด่วนสาธุประดิษฐ์ เพศชาย อายุ 57 ปี
6) พนักงานขับรถโดยสารปรับอากาศ สาย 141 เพศชาย อายุ 46 ปี (คนที่ 1)
7) พนักงานขับรถโดยสารปรับอากาศ สาย 141 เพศชาย อายุ 46 ปี (คนที่ 2)
8) พนักงานเก็บค่าโดยสารรถธรรมดา สาย 47 เพศชาย อายุ 27 ปี
9) พนักงานขับรถโดยสารปรับอากาศ สาย 140 เพศชาย อายุ 56 ปี
10) พนักงานเก็บค่าโดยสารถปรับอากาศ สาย 8 เพศชาย อายุ 56 ปี
11) พนักงานขับรถโดยสารธรรมดา สาย 67 เพศชาย อายุ 59 ปี (ปัจจุบันปฏิบัติหน้าที่นายท่าปล่อยรถโดยสาร สาย 67, 519 ณ อู่ใต้ทางด่วนสาธุประดิษฐ์)
12) พนักงานขับรถโดยสารธรรมดา สาย 62 เพศชาย อายุ 27 ปี
13) เจ้าหน้าที่การเงินและบัญชี ระดับ 3 กลุ่มงานบัญชีและการเงิน อู่บางเขน เขตการเดินรถที่ 1 เพศหญิง อายุ 47 ปี
วันพฤหัสบดีที่ 2 ธันวาคม 2564
กระทรวงเกษตรฯ ติดตามการดำเนินงานโครงการยกระดับแปลงใหญ่ฯ โค้งสุดท้าย
กระทรวงเกษตรฯ ติดตามการดำเนินงานโครงการยกระดับแปลงใหญ่ฯ โค้งสุดท้าย
นายอำพันธุ์ เวฬุตันติ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมติดตามการดำเนินงานโครงการยกระดับแปลงใหญ่ ครั้งที่ 5/2564 ผ่านระบบการประชุมทางไกล (Zoom Meeting) ว่า การประชุมติดตามการดำเนินงานฯ ในครั้งนี้ถือได้ว่าเป็นการติดตามงานก่อนการเสร็จสิ้นโครงการ โดยแผน - ผล การเบิกจ่ายเงินของกลุ่มแปลงใหญ่ โครงการยกระดับแปลงใหญ่ด้วยเกษตรสมัยใหม่และเชื่อมโยงตลาดโครงการส่วนใหญ่ถือได้ว่าเป็นไปตามแผนเบิกจ่ายแล้ว จำนวน 3,044 แปลง คงเหลือ 220 แปลง กลุ่มแปลงใหญ่ดำเนินการเบิกจ่ายเงินแล้ว จำนวน 3,269 แปลง จากเป้าหมาย 3,379 แปลง โดยผลการเบิกจ่ายดังกล่าวยังไม่แล้วเสร็จ จำนวน 110 แปลง ซึ่งมีกำหนดเสร็จตามแผนส่วนใหญ่
ทั้งนี้ ได้สั่งการให้หน่วยงานเจ้าของสินค้าที่มีปัญหาในการดำเนินการที่คาดว่าจะแล้วเสร็จช้ากว่าแผนที่กำหนด ให้ติดตามเร่งรัดอย่างใกล้ชิด และรายงานความก้าวหน้าให้ทราบอย่างต่อเนื่อง และส่งรายงานเอกสารบัญชีกลุ่มแปลงใหญ่ที่ดำเนินการแล้วเสร็จ ให้ตรวจสอบบัญชีสหกรณ์เข้าไปตรวจสอบให้ทันตามแผน ซึ่งทุกกิจกรรมต้องเสร็จภายในเดือนธันวาคม 2564
นอกจากนี้ ที่ประชุมได้รับทราบผลจากการลงพื้นที่จังหวัดสระบุรีเมื่อเดือนพฤศจิกายน 2564 ที่ผ่านมา ซึ่งกลุ่มแปลงใหญ่ที่ได้รับการสนับสนุนงบประมาณจากโครงการฯ สามารถดำเนินการจัดซื้อจัดหาปัจจัย วัสดุอุปกรณ์การผลิต เครื่องจักรกล เพื่อเพิ่มศักยภาพการผลิตของกลุ่มได้อย่างมีประสิทธิภาพได้ตามแผนการบริหารจัดการกลุ่ม
อย่างไรก็ตาม กระทรวงเกษตรและสหกรณ์คาดหวังว่าโครงการยกระดับแปลงใหญ่ จะสามารถช่วยให้ยกระดับการผลิตของแปลงใหญ่ทั่วประเทศที่มีความพร้อมให้สามารถผลิตสินค้าเกษตรที่มีคุณภาพมาตรฐาน โดยใช้เทคโนโลยีนวัตกรรมเข้ามาสนับสนุนลดต้นทุนและแรงงาน เพื่อให้ได้สินค้าที่ตรงตามความต้องการและเสริมสร้างให้กลุ่มมีความเข้มแข็งยั่งยืนตรงตามวัตถุประสงค์โครงการต่อไป
วันอังคารที่ 5 เมษายน 2565
สธ. เผย โควิดแพร่ในกลุ่มเด็กเล็ก 0 - 4 ปี มากขึ้น ย้ำพ่อแม่เฝ้าสังเกตอาการ
.....
กระทรวงสาธารณสุข เผยสถานการณ์โรคโควิด-19 ขณะนี้เริ่มพบการแพร่เชื้อในกลุ่มเด็กเล็กเพิ่มขึ้น โดยเฉพาะเด็กอายุ 0 - 4 ปี เนื่องจากยังไม่สามารถรับวัคซีนโควิด-19 ได้ ซึ่งในระลอกโอมิครอนพบเสียชีวิตแล้ว 27 ราย ส่วนใหญ่มีโรคประจำตัว จึงขอให้ผู้ปกครองเฝ้าระวังและสังเกตอาการเด็กที่มีโรคประจำตัวอย่างใกล้ชิด หากมีอาการป่วยผิดปกติ หรือคนในบ้านเป็นผู้ป่วยโควิดหรือผู้สัมผัสเสี่ยงสูง ต้องรีบพาเด็กที่เริ่มมีอาการป่วยไปพบแพทย์โดยเร็ว
.
กลุ่มเด็กเล็กอายุ 0 - 6 เดือน มีความเสี่ยงที่ป่วยแล้วจะมีอาการรุนแรงและเสียชีวิตมากที่สุด ส่วนกลุ่มอายุ 5 - 12 ปี การเสียชีวิตค่อนข้างน้อย โดยเฉพาะระลอกโอมิครอนนี้มีเพียง 3 ราย หรืออัตราตายน้อยกว่า 0.01% ดังนั้น กลุ่มวัยเรียนอายุตั้งแต่ 5 ปีขึ้นไป การรับวัคซีนจะช่วยป้องกันการป่วยหนักได้อย่างดี
.
ปัจจัยสำคัญที่มีผลต่อการระบาดในช่วงเทศกาลสงกรานต์ กลุ่มเสี่ยงที่ป่วยแล้วจะอาการหนัก 3 กลุ่ม คือ 1.ผู้สูงวัยที่ไม่ค่อยออกนอกบ้านหรือกลุ่มติดเตียง ส่วนใหญ่รับเชื้อจากผู้ดูแล ญาติในบ้าน ผู้ที่มาเยี่ยม 2.กลุ่ม 608 ที่ยังไม่ได้ฉีดวัคซีน ส่วนใหญ่ติดเชื้อจากการไปสังสรรค์กับเพื่อน/คนรู้จัก หรือไปสถานที่แออัด เช่น ตลาด ร้านอาหาร เป็นต้น 3.เด็กเล็กอายุน้อยกว่า 5 ปี จึงต้องย้ำกลุ่มเด็กวัยเรียนและวัยทำงานให้ระมัดระวังเพราะเป็นกลุ่มที่มีการติดเชื้อสูงและอาจนำไปแพร่ให้กับ 3 กลุ่มเสี่ยงนี้ได้
#ไทยคู่ฟ้า #ร่วมต้านโควิด19
-------------------
วันศุกร์ที่ 28 มกราคม 2565
กรมเจ้าท่า แถลงกรณี เรือ ป.อันดามัน 2 อับปางในอ่าวไทย บริเวณจังหวัดชุมพร
เพื่อสกัดกั้นน้ำมันไม่ให้กระจายตัวและสร้างผลกระทบต่อชายฝั่ง
จากนโยบายรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ให้กรมเจ้าท่า กำกับ ควบคุม และตรวจสอบ กรณีเรือ ป.อันดามัน 2 ที่เกิดเหตุอับปาง บริเวณอ่าวไทย ให้เกิดความปลอดภัยและส่งผลกระทบต่อสิ่งแวดล้อมในทะเลให้น้อยที่สุด นั้น
วันที่ 28 มกราคม 2565 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานฯในการแถลงข่าว กรณีเรือ ป.อันดามัน 2 ที่เกิดเหตุอับปาง บริเวณอ่าวไทย โดย กรมเจ้าท่า มีหน้าที่กำกับดูแลด้านความปลอดภัยรวมถึงด้านสิ่งแวดล้อมทางทะเล ได้ทำการออกติดตามประเมินการกระจายน้ำมันบริเวณชายฝั่ง ร่วมกับกรมทรัพยากรทางทะเลและชายฝั่ง กรมประมง เพื่อสกัดกั้นน้ำมันไม่ให้กระจายตัวและสร้างผลกระทบต่อชายฝั่ง
พร้อมกันนี้ กรมเจ้าท่า ได้ออกคำสั่งให้บริษัทฯ กู้เรือ พร้อมกู้ตู้สินค้าให้แล้วเสร็จภายใน 15 วัน ความรุนแรงจัดอยู่ในระดับTier 2 โดยกรมเจ้าท่า จะดำเนินการบูรณาการการทำงานร่วมกับกองทัพเรือ และทางบริษัทฯ จะทำการจ้างผู้เชี่ยวชาญเข้าดำเนินการภายใต้ความปลอดภัยและลดผลกระทบทางด้านแวดล้อมในทะเลให้น้อยที่สุด ซึ่งเจ้าของเรืออยู่ระหว่างดำเนินการและได้ดำน้ำสำรวจสภาพตัวเรือแล้ว พร้อมสั่งการให้สำนักงานเจ้าท่าภูมิภาค สาขาชุมพร ออกประกาศเตือนชาวเรือ ให้ระวังการเดินเรือใกล้บริเวณที่เรือจมอย่างต่อเนื่อง สำหรับหน่วยงานอื่นๆ อาทิ กองทัพเรือ ได้ทำการจัดส่งยานสำรวจใต้น้ำบริเวณที่เรือจม ภายหลังสำรวจและได้ข้อมูลสภาพใต้น้ำแล้ว จะประเมินและวางแผนการดูดน้ำมันขึ้นภายใน 7 วัน กรมควบคุมมลพิษ ดำเนินการประเมิน model สถานการณ์คราบน้ำมันรั่วไหล แจ้งว่าไม่ได้ส่งผลกระทบต่อชายฝั่งและจากการตรวจสอบข้อมูลของเรือ ป.อันดามัน 2 พบว่าไม่มีการทำประกันภัย การปฏิบัติการ จึงต้องพิจารณาประกอบในฐานผู้ประสบภัย ในส่วนการขจัดคราบน้ำมัน กรมเจ้าท่า ได้เตรียมพร้อมทุ่นกักน้ำมันไว้จำนวน 600 เมตร เพื่อป้องกันพื้นที่อ่อนไหวและสารสลายคราบน้ำมันจำนวน 600 ลิตร โดยเจ้าหน้าที่จากสำนักความปลอดภัยและสิ่งแวดล้อมทางน้ำ ได้ลงพื้นที่เก็บตัวอย่างคราบน้ำมัน พร้อมกันนี้ สำนักงานเจ้าท่าภูมิภาค สาขาชุมพร ได้นำเรือตรวจการณ์เจ้าท่า 1302 และเจ้าหน้าที่ สำรวจค้นหาคราบน้ำมันและความเสียหายที่อาจเกิดขึ้น
สำหรับ เรือ ป.อันดามัน 2 เป็นประเภทเรือสนับสนุนการประมงในการขนถ่ายน้ำมันดีเซล จะมีการจอดกลางทะเลเป็นระยะเวลาหลายเดือน ทางกรมเจ้าท่า โดยสำนักมาตรฐานเรือ มีการกำหนดมาตรการความปลอดภัยตัวเรือ พร้อมพิจารณากำหนดกรอบมาตรฐานเรือ การตรวจสภาพตัวเรือ การต่ออายุใบอนุญาตใช้เรือให้เป็นไปตามมาตรฐานที่กรมเจ้าท่ากำหนด ในด้านการประกันภัย จากการประสาน กับบริษัท ประกันภัย เรือประเภทนี้ไม่เข้าข่ายการทำประกันภัย สำนักกฎหมายกรมเจ้าท่า อยู่ในขั้นตอนศึกษาข้อกฎหมายให้เรือประเภทนี้ ทำประกัน กรณีหากเกิดอุบัติเหตุซ้ำอีก จะช่วยให้ทางราชการหรือหน่วยงานที่เกี่ยวข้อง ดำเนินการได้สะดวกยิ่งขึ้น
ทั้งนี้ กรมเจ้าท่า เตรียมพร้อมและเล็งเห็นถึงความสำคัญในการรักษาความปลอดภัยทางทะเล รวมถึงการดูแลป้องกันรักษาสภาพแวดล้อมทางทะเล จากคราบน้ำมัน ไม่ให้กระทบกับสิ่งมีชีวิตใต้น้ำและประชาชนโดยรอบ ถือเป็นการร่วมมือแบบบูรณาการกับหน่วยงานต่าง ๆ อาทิ ศรชล. กรมควบคุมมลพิษ กรมทรัพยากรทางทะเลและชายฝั่ง กรมประมง จังหวัดชุมพร ในการปฏิบัติภารกิจกู้เรือ ป.อันดามัน 2 พร้อมการดำเนินการขจัดคราบน้ำมันให้ประสบผลสำเร็จ เร่งฟื้นคืนท้องทะเลให้กลับมาสู่สภาวะปกติโดยเร็ว
วันอังคารที่ 17 พฤษภาคม 2565
บขส. พร้อมดูแลลูกค้ากลุ่มเกษตรกร มอบส่วนลด 10% สำหรับสินค้าเกษตรที่จะขนส่งเข้ากรุงเทพฯ
เริ่มตั้งแต่วันที่ 17 พฤษภาคม - 30 กันยายน 2565
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า บขส. ได้เล็งเห็นถึงความสำคัญของกลุ่มเกษตรกรที่ต้องการกระจายผลผลิตทางการเกษตรออกสู่ตลาด ซึ่งปัจจุบันสถานการณ์ราคาน้ำมันที่สูงขึ้นอย่างต่อเนื่อง ย่อมส่งผลกระทบให้ต้นทุนในการขนส่งเพิ่มขึ้นด้วย ดังนั้นเพื่อสนับสนุนและส่งเสริมช่องทางการขนส่งสินค้าให้กับกลุ่มเกษตรกรได้มีทางเลือกในการขนส่งที่หลากหลาย บขส. จึงได้จัดโครงการ “ของดีชุมชนขนส่งกับ บขส. ประจำปี 2565” ขึ้น โดยมอบส่วนลด 10% ให้กับลูกค้าเกษตรกรที่แสดงบัตรประจำตัวเกษตรกร หรือสมุดทะเบียนเกษตรกรต่อพนักงานรับ-ส่งพัสดุภัณฑ์ และต้องการจะส่งสินค้าทางการเกษตรในเที่ยวขาขึ้นมายังกรุงเทพฯ โดยมีจุดหมายปลายทางที่ศูนย์รับ-ส่ง พัสดุภัณฑ์หมอชิต รังสิต สายใต้ และเอกมัย หรือสถานีเดินรถระหว่างทาง หรือจุดจอดตัวแทนทุกแห่ง โดยสิทธิ์ส่วนลดนี้ใช้ได้ทุกวัน จำกัด 1 สิทธิ์ต่อ 1 วันเท่านั้น เริ่มตั้งแต่วันที่ 17 พฤษภาคม - 30 กันยายน 2565 เป็นต้นไป เงื่อนไขเป็นไปตามที่ บขส. กำหนด
สามารถสอบถามข้อมูลเพิ่มเติมได้ที่งานการตลาดและลูกค้าสัมพันธ์ กองสื่อสารองค์กร      และการตลาด โทร. 0 2537 8737 (ในวันและเวลาราชการ) หรือติดต่อศูนย์รับ-ส่ง พัสดุภัณฑ์ (จตุจักร) โทร. 0 2537 8480 ศูนย์รับ-ส่ง พัสดุภัณฑ์ รังสิต โทร. 0 2901 2673 ศูนย์รับ-ส่ง พัสดุภัณฑ์ สายใต้ (บรมราชชนนี) โทร. 0 2422 4413 และ Call Center โทร. 1490 เรียก บขส. ตลอด 24 ชั่วโมง